Syv mænd, der stod tiltalt for stortyveri af 100 Weber-griller, 50.000 cigaretter og et ukendt antal computere, sad i dag på anklagebænken ved byretten i Aalborg. Fem af de syv blev dømt, mens de to sidste blev pure frifundet. 2 år og 4 måneder De tiltalte fik domme fra ni måneders fængsel og op til to år og fire måneders fængsel. Udover fængselsstraffene skal flere af de dømte betale erstatninger til SKAT og forsikringsselskaber på en samlet sum af ca. en million kroner. Kørte vare væk i stjålet lastbil Webertyveriet fandt sted natten til den 10. juli i år, hvor tyvene brød ind på Webers distributionslager, og stjal grill'e og udstyr for ca. to millioner kroner. Tyvene kørte udstyret væk i to containere på en lastbil, som de tidligere havde stjålet hos en vognmand i Arden.
I dag faldt der dom imod syv mænd, der stod tiltalt for tyveri og hæleri for et millionbeløb.